ປ. ໂອບາມາ ກັບຄືນມາ ປະເຊີນໜ້າ ກັບລັດຖະສະພາ ທີ່ຄວບຄຸມໂດຍ ພັກກົງກັນຂ້າມ
ພວກສະມາຊິກສະພ ຫຼາຍທ່ານ ຢາກເລີ້ມຕົ້ນຕັດຮອນ ຄວາມຄິດລິເລີ້ມຕ່າງໆ ຂອງປະທານາທິບໍດີ ໂດຍສະເພາະ ກົດໝາຍວ່າດ້ວຍ ການຮັກສາສຸຂະພາບ.
ປະທານາທິບໍດີສະຫະລັດ ທ່ານ ບາຣັກ ໂອບາມາ ເດີນທາງ ກັບຄືນສູ່ນະຄອນຫຼວງວໍຊິງຕັນ ໃນວັນອາທິດມື້ນີ້ ຫຼັງຈາກໄປ ພັກຜ່ອນ 2 ອາທິດ ທີ່ລັດຮາວາຍ ລັດບ້ານເກີດເມືອງນອນ ຂອງທ່ານ ທີວທັດດ້ານການເມືອງໃນວໍຊິງຕັນໄດ້ປ່ຽນແປງໄປ ນັບແຕ່ ທ່ານໂອບາມາໄດ້ເດີນທາງໄປລັດຮາວາຍ ຫຼັງຈາກການເລືອກ ຕັ້ງເຄິ່ງສະໄໝ ການດຳລົງຕຳແໜ່ງຂອງປະທານາທິບໍດີນັ້ນ ບັດນີ້ ພວກສະມາຊິກພັກ republicans ແມ່ນໄດ້ເຂົ້າຄວບຄຸມ ໂດຍເຕັມ ຢູ່ໃນທັງສອງສະພາຄື ສະພາຕໍ່າ ແລະສະພາສູງ ຂອງ ລັດຖະສະພາ ຫລື Congress ນັ້ນ ພວກສະມາຊິກສະພາຫຼາຍທ່ານ ມີຄວາມກະຕືລືລົ້ນທີ່ຈະເລີ້ມ ຕັດຮອນ ຄວາມຄິດລິເລີ້ມຕ່າງໆຂອງປະທານາທິບໍດີ ໂດຍສະ ເພາະກົດໝາຍວ່າດ້ວຍການຮັກສາສຸຂະພາບ ທີ່ມັກເອີ້ນກັນ ທົ່ວໄປວ່າ Obamacare ຊຶ່ງບັງຄັບໃຫ້ພວກຄົນອາເມຣິກັນ ສ່ວນຫຼາຍ ຕ້ອງຊື້ປະກັນໄພຮັກສາສຸຂະພາບນັ້ນ ພວກສະມາຊິກສະພານິຕິບັນຍັດຫຼາຍຄົນ ຢາກລົບລ້າງນະໂຍ ບາຍວ່າດ້ວຍຄົນເຂົ້າເມືອງໃໝ່ຂອງທ່ານໂອບາມາ ທີ່ອຳນວຍ ໃຫ້ພວກອົບພະຍົບເຂົ້າເມືອງທີ່ບໍ່ມີເອກະສານຖືກຕ້ອງ ທີ່ອາໄສ ຢູ່ໃນສະຫະລັດໃນປັດຈຸບັນຢ່າງຜິດກົດໝາຍ ມີຊ່ອງທາງໄດ້ເປັນ ສັນຊາດສະຫະລັດໄດ້ ໃນຂະນະທີ່ພວກສະມາຊິກສະພານິຕິບັນຍັດ ເຂົ້າມາເຕົ້າໂຮມກັນໃນວໍຊິງຕັນໃນສັບປະ ດາ ນີ້ ຫຼັງຈາກວັນພັກເທດສະການບຸນຄຣິສມັສ ແລະປີໃໝ່ ປະທານາທິບໍດີໂອບາມາ ຈະທຳການເດີນທາງຢ້ຽມຢາມເປັນເວລາ 3 ມື້ ໃນຫຼາຍຫົວເມືອງຂອງສະຫະລັດ ເພື່ອເນັ້ນເຖິງນະໂຍບາຍຕ່າງໆຂອງທ່ານ ທີ່ພວກພັກເດໂມແກຣັຕ ກ່າວວ່າ ໄດ້ຊ່ອຍກູ້ເສດຖະກິດຂອງອາເມຣິກາຄືນມາ